LidanRubinov/Halacha-QA huggingface dataset:
שאלה: התקשרות עם מתים: ישנה ישיבה שבה מלמדים לעשות טקס שנקרא "השגה" דהיינו טקס שבו מתקשרים אל הרב שהוא ראש הישיבה לכאורה ודרך ההתקשרות אליו ניתן לטענת אנשי הקהילה הזו לתקשר עם צדיקים מהעבר שנפטרו האם זה מותר האם זה עניין של אמונה שרבנים מסוימים מתירים וחלק לא או שזו עבירה לכל הדעות ממש? האם יש בכך איסור ברור של דורש אל המתים או שזה שנוי? ההשגה כביכול אמורה להעביר לאדם דברים לעבודת הבורא לדוגמא הרב נחמן אומר לאדם לעשות ככה וככה וייעוץ בכל מיני דברים.
תשובה: התקשרות עם מתים היא איסור של תורה, גם אם היא נעשית דרך מדיום, כלומר: אדם אחר שמסייע לכך, גם אם הוא יושב בישיבה. מה גם שמצד האמת זו שטות גמורה לחשוב שהמתים באים מהעולם העליון כדי להדריך את החיים כיצד לחיות. האמת היא הפוכה, גדולי התורה החיים איתנו היום הם מורי הדרך, ולא אלו שכבר מתו. ועל כך אמרה התורה שיש ללכת אל הכהן אשר יהי בימיך, כלומר זה החי איתך. צריך לדעת שהנסיונות הללו, ברובם הם שקר גדול, וגם גורמים עוגמת נפש גדולה למתים. ושומר נפשו ירחק מכל עיסוק כזה. ובמקומו ידבק בתורה ובמצוות ובתלמידי חכמים חיים - שיודעים להדריך אותנו טוב יותר מאלו שכבר מתו.
שאלה: דילוג בתפילה במניין אשכנזי: אני מתפלל כנוסח עדות המזרח במניין אשכנזי מהיר (נוהג לפי פסקי הגר"ע עובדיה יוסף שליט"א). א. האם עדיף למלמל ולהספיק עם החזן או להגות בפה מילה מילה ולבסוף מוכרח לדלג? ב. בשיר של יום ופיטום הקטורת, חשוב לי לומר תפילה לדוד וכו ואת פיטום הקטורת ללא דילוג, מה עלי לעשות לאחר הקדיש שבהכרח מפסיק את רצף התפילה?
תשובה: תעשה מאמץ גדול להתפלל במניין של ספרדים ולא תצטרך להתפלל בדיעבד.
שאלה: הכשרת מקל בלנדר לפסח: יש לי מקל בלנדר שהשתמשו בו לריסוק ירקות מבושלים או פירות לתינוק פעם אחת בלבד לפני יותר משנה. האם אפשר להכשיר אותו לפסח וכיצד?
תשובה: אפשר להכשיר. אם המכשיר בלע רק בצונן, זה שום דבר. אם הוא בלע בחם, מכשירים אותו כמו כל כלי, בהגעלה במים רותחים. אפשר להגעיל כלים מפלסטיק. המנוע, כמו כל מה שלא בא במגע עם האוכל, לא צריך הכשרה. יש להכשיר רק את החלקים שבאים במגע אם האוכל.
שאלה: ברירת קטניות: יש לי מס שאלות לגבי ברירת קטניות: 1) איך בודקים אורז, ומה כוונת הרב בתשובה שניתנה שמספיק לבצע בדיקה מדגמית? 2) איך בודקים את שאר הקטניות: עדשים, גריסים, חיטה,קינואה, ושעועית?
תשובה: 1. בדברים שלא הוחזקו שהם מתולעים, אדם יכול לבדוק בדיקה מדגמית את השקית ואם הוא רואה שאין חרקים סימן שהשקית נקייה. יש מאכלים שהם מוחזקים בתולעים ולהם בדיקה מדגמית לא תועיל, כי יכול להיות שבפרי אחד אין ובפרי אחר יש, לכן כל פרי ופרי צריך בדיקה מצד עצמו. מאכלים שלא מוחזקים בתולעים, רק אנשים מקפידים לבדוק שאולי יש שם, להם מספיקה בדיקה מדגמית. 2. יש מינים ששופכים אותם למים והגרגירים המתולעים צפים למעלה ויש מינים שבודקים אותם כמו שבודקים אורז - שוטחים אותם על השולחן ועוברים עליהם. בבדיקה מדגמית מספיק לבדוק 10.
שאלה: קבורת כהנים: 1. מה הדין וההלכה המקובלת לגבי חלקת קבר ומיקום קבורת כהן? 2. כמו כן, מה הדין וההלכה המקובלת לגבי ביקור הקרובים מדרגה ראשונה של מנוח כהן הבאים לבקרו, האם מותרת כניסה ועד איזה מרחק מהקבר?
תשובה: 1. בדרך כלל מקובל לקבור כהנים בצד של בית העלמין, כדי שקרוביהם שעולים ביום היארצייט לומר את התפילה ופרקי התהילים יוכלו לעמוד רחוקים ארבע אמות מקברים. אם הקבר יהיה בתוך בית העלמין, יתכן שכדי להגיע אליו צריך יהיה לעבור על יד קברים ולכהנים בני המשפחה שעולים ביום היארצייט לא הותר ללכת על יד קברים כמו שהותר להם לצורך הקבורה. 2. כהן צריך להקפיד שלא להכנס לתוך ארבע אמות (שהם כשני מטרים) מקבר, אפילו של הקרוב שלו. אם יש גדר שגובהה לפחות עשרה טפחים (80 סנטימטר) בין הכהן לקבר, מותר לו ללכת גם בתוך ארבע אמות מהקבר.
שאלה: ברכה ראשונה- עד מתי?: כמה זמן מאז שברכתי ברכה ראשונה מותר לי עוד לאכול ולהמשיך את ה"ארוחה", אם אני נשארת באותו הבית? לעיתים קורה לי שאני לומדת בבית ומנשנשת מדי פעם, ואינני יודעת אם לברך כל פעם ברכה אחרונה- ושוב, ראשונה.
תשובה: אם את חושבת על זה בהתחלה, כשאת מברכת על משהו, שלא לשנות את המקום שלך ואת נשארת שם אפילו חצי יום זה פוטר אותך אפילו אם את נשארת חצי יום ונגיד כל עשר דקות את מכניסה לפה משהו, כל זמן שלא הסחת את דעתך וברכת מראש, אז אפילו אם זה חצי יום זה מועיל. כמו שלפעמים יש אנשים שלוקחים איתם בקבוק שתייה, מברכים לשתות ושותים כל כמה זמן.
שאלה: לשון הרע על ראש ממשלה: האם זה לשון הרע לדבר על מנהיגים כמו ראש הממשלה וחברי כנסת, בדיבורים כמו "הוא לא ראוי להיות ראש ממשלה" או "הוא לא יודע להנהיג מדינה" וכדו?
תשובה: בדין של לשון הרע ורכילות כתוב: "לא תלך רכיל בעמיך" ודרשו ח : "בעושה מעשה עמך", אבל אם אדם לא מתנהג בצורה כזו, הוא פועל נגד עם ישראל, אין שום מניעה שאדם יגיד שהאדם הזה לא פועל לטובת עם ישראל ושאנשים לא יתנו לו תמיכה. הרי כוונתו של המדבר היא למנוע נזק לעם ישראל. מקרה זה דומה למישהו ששואל את חברו אם לקנות את הרכב של אדם פלוני וחברו שיודע שהמוכר רמאי, אומר: "אני ממליץ לך לא לקנות ממנו, כי הוא רימה אותי". החבר אומר זאת לא כדי לפגוע במוכר, הוא אומר כדי להציל את השואל. אמירה זו היא לתועלת ולא שייך בה רכילות או לשון הרע. כמובן שמדובר כשהדברים אמיתיים, אם מוציאים שם רע ברור שזה אסור.
שאלה: טלית לאשכנזי לפני חתונה: אבא שלי (אשכנזי) כשהיה בר מצווה נהג להתעטף בטלית, האם גם אני מחויב?
תשובה: השאלה היא אם האבא נהג כך באופן אישי או שהעדה שהוא בא ממנה נוהגים כך, כי הכלל "אל תיטוש תורת אימך" הוא במנהגי עדה ולא במנהגים פרטיים. אם אביו של מישהו היה צדיק וחסיד והיה קם לתיקון חצות ובבוקר קם לתפילת שחרית כותיקין, מנהגים שהם ודאי יפים, רק אם הבן נהג כך מצד עצמו זה מחייב אותו אבל הוא לא מחויב לנהוג כך מדין מנהגי אבות. לעומת זאת אדם ששייך לעדה מסוימת והעדה כולה נהגה מנהג מסוים, המנהג מחייב את בני העדה למרות שהוא באופן אישי עדיין לא נהג כך או שלא ידע או לא שמע. לסיכום: מנהגים פרטיים של אבא, למרות שהם מנהגי חסידות, אינם מחייבים את הבן אלא אם הוא נהג בהם בעצמו. מנהגי עדה, עליהם נאמר: "אל תיטוש תורת אימך".
שאלה: פסוק לשם רחל: איזה פסוק יש לשם הנוסף שלי, רחל?
תשובה: אפשר לומר פסוק עם השם רחל או אחד מהפסוקים הבאים: 1. שמות פרק לט פסוק ט - "רבוע היה כפול עשו את החשן זרת ארכו וזרת רחבו כפול". 2. דברים פרק יב פסוק טו - "רק בכל אות נפשך תזבח ואכלת בשר כברכת ה' אלקיך אשר נתן לך בכל שעריך הטמא והטהור יאכלנו כצבי וכאיל". 3. דברים פרק לב פסוק לט - "ראו עתה כי אני אני הוא ואין אלהים עמדי אני אמית ואחיה מחצתי ואני ארפא ואין מידי מציל". בברכת התורה, WWW.Yeshiva.org.il
שאלה: בחירת בן זוג : אני כרגע בתקופה שאני נפגשת עם בחור. יצא לי להכיר בחור שאינו שומר תורה ומצוות, בחור חילוני אבל בא מבית מסורתי, בחור מקסים. אני באה מבית דתי לכל דבר והבעיה שאיני יודעת מה לעשות ואני חושבת שאין לקשר הזה בסיס להמשיך אותו, למרות שאמר לי שמוכן לבוא לקראתי. אני לא יודעת עד כמה יהיה מוכן ואיני מוכנה להתחתן איתו ואז יהיה מצב של ויכוחים ומחלוקות בעניני דת, כי אני יודעת מה זה. ולכן אני גם לא נותנת הרבה צ אנס, אני רוצה לדעת מה דעת הרב? למרות שהוא בחור מקסים ונפלא ורציני, לא כמו בחורים אחרים דתיים שאינם רציניים לגמרי.
תשובה: יתכן והבחור מקסים, וגם אדם טוב וערכי, אבל לך הוא לא מתאים מפני שסגנון חייו, הדרך שבה הוא רואה את משפחתו ואת חיי הזוגיות שלו, את חינוך ילדיו ואת הערכים עליהם הוא רוצה להשתית את חייו, אינם מתאימים למה שאת רוצה. חיי הזוגיות קרובים מדי מכדי שיהיו בהם כאלה פערים. ולמרות שאין להכליל, לצערי, חיים זוגיים משותפים של דתיים וחילונים עולים פעמים רבות על שירטון, מה שגורם לצער רב, ולרוב לוויתור על ערכים דתיים כדי לשמור על בית ואחדות המשפחה. ולכן נראה לי שעדיף לסיים את הקשר הזה - ומהר. ככל שהקשר יעמיק כך יקשה לסיימו מבלי שישאיר רושם בנפשך, רושם שיקשה עליך להתקשר עם מישהו אחר. מכל מקום גם את לא כל כך נותנת לזה סיכוי - ואם כן, הקשר הזה רק מזיק ומונע ממך למצוא קשר שיוכל להפוך לבית חם ומשפחה שמתאימה למה שאת רוצה. וברוך ה' יש הרבה בנים דתיים, בעלי שאיפות דומות לשלך, שרוצים בית דתי בדיוק כפי שאת רוצה, שהם מקסימים ורציניים לא פחות מזה שהכרת.
שאלה: ליווי לחופה ונישואין לגרוש: אודה לך מאוד אם תוכל לענות תשובה מפורטת על השאלות הבאות שטורדות מאוד את מנוחתה של השואלת. א. קראתי באחת התשובות שרצוי שרק הורים מנישואים ראשונים ילוו את ילדיהם. מה קורה במצב בו אדם התגרש והתחתן שוב ומאותם נישואין נולדו לבני הזוג ילדים נוספים. האם לא טוב שהם ילוו את ילדיהם המשותפים כי זה לא הזיווג הראשון של האב מאחר שהיה גרוש או שכיוון שההורים נשואים אין זה משנה שזה לאחד מהם נישואים שניים? ב. בנישואי רווקה עם גרוש עם ילדים - האם מבחינה הלכתית נישואים אלה נחשבים לפחותים כיוון שאחד הצדדים כבר התחתן בעבר (כך שלכתחילה תמיד עדיף לחפש בן זוג רווק) או שיש להם מעלה בדיוק כשם שיש לנישואים ראשונים? ואם כאפשרות האחרונה, מדוע אם כן המזבח בוכה רק על גירוש אישה ראשונה ולא שנייה. האם כי הזיווג שלהם כבר פחות נחשב בעיני ה? ג. מה הרב ימליץ לאישה רווקה שיוצאת עם גרוש עם ילדה (שחיה עם אמה) ושוקלת להינשא לו. היחסים מצוינים למעט סלע מחלוקת עיקרי שמעיב על הבית שלהם - הבת מנישואים קודמים. האישה לא מעוניינת להיות בקשר עם הילדה כי נוכחותה מכאיבה לה ורוצה שגם האב ימעט איתה בקשר ככל שניתן (הקשר הזה מאוד מפריע לה, ובייחוד העובדה שהבת בהכרח מקשרת בין האב לגרושתו). האם הרב חושב שמה שנכון זה לאישה להיפרד ולחפש את מזלה במקום אחר או להיכנס לקשר כזה שהוא בעייתי (היא גם חוששת שה יקפיד עליה שהיא לא מצליחה למצוא בלבה מקום לילדה ובכך שהיא מרופפת את הקשר בין האב לילדה). ד. מה דעת ההלכה על קשר בין אישה רווקה לגבר גרוש כאשר הקשר התחיל כשהגבר עוד היה מצוי בהליכי גירושין מאישה שבגדה בו? האם כיוון שתחילת הקשר הייתה בעוד הגבר נשוי מבחינה פורמלית הדבר פוגם בקשר מבחינה רוחנית כעת וכדאי להפסיקו כי אין בו מזל או שזה רק אמונה טפלה? ותבוא על הברכה!
תשובה: א. נהגו שהורים מלווים את ילדיהם המשותפים גם מנשואים שניים ורק עם ההורים גרושים אזי מלווים את הבנים זוג נשוי אחר. אך גם עם ההורים גרושים והם דווקא רוצים ללוות את בניהם הם מצטרפים לזוג המלווה את הבנים. ב. אם הרווקה והגרוש מתאימים זה לזו והם יכולים לבנות ביחד בית יהודי אחר שהרווקה בררה מדוע היו הגרושים ונוכחה לדעת שאין זה באשמתו אין סיבה להמנע מהנשואין. ג. אם הרווקה רוצה להנשא לגרוש עליה לקבל אותו כמו שהוא דהיינו שהוא אב לילדה ועליה לאפשר לבעלה להמשיך את הקשר עם בתו ואדרבה לקבל את בתו ביחס חיובי. ואם היא לא מסוגלת לזה מוטב להמנע מהנשואים האלה. ד. אם לפי כל האמור עד עתה יש מקום להמשיך אזי הסיבה האחרונה לא מעכבת.
שאלה: גניבה שהוחזרה: לפני כשנה גנב ממני (בהונאה) אדם סכום לא מבוטל של עשרות אלפי ש"ח. לאחר כתקופה מסוימת תפסתי אותו והוא התנצל ואף החזיר לי חלק מהסכום תוך הבטחה להחזיר הכל. במקביל קיבלתי את סכום הגניבה מהביטוח. מה לעשות עם הכסף שהגנב החזיר? יוצא שעל אף עוגמת הנפש קיבלתי חלק מהכסף מהגנב וגם מהביטוח.
תשובה: צריך לברר האם בחוזה ההתקשרות ביניכם ישנו סעיף, המופיע בדרך כלל בחוזה של חברות הביטוח, לפיו חברת הביטוח תתן את הפיצוי במקרה של גניבה רק אם המבוטח לא יפוצה ממקור אחר. כמו כן, עליך להתקשר לסוכן ביטוח ולומר לו שאתה מבוטח בחברה אחרת (כדי שיענה לך תשובה אובייקטיבית) ולשאול אותו מה עושה חברת ביטוח במקרה כזה שנודע לה שהמבוטח קיבל פיצוי נוסף ממקור אחר, האם חברת הביטוח במקרה כזה יכולה לתבוע את המבוטח. אם מופיע סעיף כזה והתשובה של סוכן הביטוח תהיה לחיוב, עליך להחזיר להם את הכסף הכפול. הרב ניר אביב.
שאלה: כשרות ויסקי Jack Daniel s: האם הרב יודע האם הויסקי Jack Daniel s כשר? האם יש מקום שניתן לברר אילו ויסקים כשרים ואלו לא?
תשובה: לגבי משקאות חריפים יש לפנות לרב אברהם קורזוך 054-2335536.
שאלה: ספר דניאל: ברצוני לדעת מה יחסה של היהדות לספר דניאל, האם ראוי לחקור בו או שמא זהו ספר סתום שלא ניתן להבינו? האם העובדה שהוא מצוי ב"כתובים" מעידה על פחיתות חשיבותו?
תשובה: חלילה, זה לא מראה על פחיתות. אלה הם דברי נבואה שנאמרו כבר עם דמדומי ערב של שקיעת הנבואה בישראל. לכן קוראים לו דניאל החוזה. אלה דברי נבואה ויש בהם דברים סתומים שאנחנו לא מבינים   מתי הקץ בדיוק? במה הוא רמוז? דברים עמוקים. ודאי שהוא ספר בכתבי הקודש, ויש מצוה ללמוד אותו כמו שלומדים מגלת רות ומגילת אסתר וכל מגילה. ח אומרים שכל דבר שנאמר ברוח הקודש, מלבד צד נגלה שיש בו, כלולים בתוכו גם דברים נסתרים. כך גם ספר דניאל, רק שאנחנו לא יודעים לגלות בו וגם הפשט הוא קשה. זה לא מראה חלילה על שום פחיתות, וודאי שהוא ספר ככל הספרים.
שאלה: מפעיל קריוקי בערב נשים: האם מותר להזמין נגן מפעיל קריוקי לערב נשים, בתנאי שהוא נמצא מאוחרי פרגוד ואינו רואה את הנשים השרות? אשמח לקבל מקורות בנושא.
תשובה: עיקר האיסור לשמוע את קולה של אשה הוא רק ביודעה ומכירה.
שאלה: קופת צדקה שלא רוקנה: קיבלתי למשרד קופת צדקה. כל עובדי המשרד תרמו בה כרצונם. לאחר שהקופה התמלאה פניתי מספר פעמים לטלפון המופיע ע"ג הקופה וביקשתי שיבואו לרוקן או לקחת אותה ולא הייתה התייחסות רצינית להגיע אלי. האם אני חייב מן הדין להמשיך ולנסות למסור את הכסף למוסד שממנו קיבלתי את הקופה או האם אני יכול לתרום את הכסף לבית מדרש שבו אני לומד?
תשובה: תעשה טלפון נוסף לאותו מוסד ותגיד: "אם אתם לא באים תוך יומיים לקחת את הכסף, אנחנו תורמים אותו למישהו אחר", ואם הם ימשיכו לא להתייחס, תיתנו את הכסף למוסד אחר.
שאלה: ספר לא צנוע שהלך לאיבוד: לפני כמה שנים היתה לי חברה טובה שהשאלתי ממנה ספר בדיחות. התוכן לא כל כך מוסרי(ספר שקיבלו מהצבא) והוא אבד. האם אני צריכה ליצור איתה קשר ולפצות אותה כספית (אני בטוחה שהיא שכחה מהספר והיא לא מקפידה עליי) או שיותר טוב שזה נאבד בגלל התכנים הלא צנועים? אשמח לתשובה מהירה כי קשה לי המחשבה שעשיתי גזל.
תשובה: כן, עליך לפצותה כספית או לקנות לה בהסכמתה ספר אחר, אולם ספר טוב.
שאלה: איפור בשבת וצער בשבת: א. נגרם לי צער רב מכך שאני לא מתאפרת בשבת (ואף לא מסתרקת). האם אני יכולה להסתמך על היתר כלשהו ע"מ להתאפר בצורה מסויימת, אפילו חלקית? (כמו למשל לשים בעזרת מכחול על הריסים אבקה של צללית שחורה שנועדה לצביעה סביב העין או למרוח על העין צללית חומה או בהירה שנראית טבעית, אע"פ שיש בה חומר מדבק אך היא מחזיקה רק שעות ספורות) ב. האם מותר לי להסיר שאריות של איפור שנמרח בעזרת קיסם אוזניים עם רוק (האם רוק נחשב לסחיטה?)
תשובה: אבקה שאינה נמרחת אלא כמו קמח - מותרת. הברשת השיער במברשת רכה - מותרת.
שאלה: התרת נדרים על ידי אבא ואחים: אבא שלי ואחים שלי, שאין להם ידע מיוחד בדיני נדרים, התירו לי את הנדר. האם במקרה כזה ההתרה נחשבת בדיעבד והנדר מבוטל?
תשובה: הם צריכים להיות לפחות שלושה. אי אפשר לבטל נדר אלא אם מוצאים פתח של חרטה. לדוגמה: אדם נדר לא לאכול בשר במשך שנה, ולאחר מכן בנו הודיע לו שהוא מתחתן באותה שנה. אין ספק שאילו היה יודע מראש שבנו יתחתן במשך השנה לא היה נודר את עצמו מן הבשר כדי שיוכל לאכול בסעודת החתונה. אם הם יודעים את היסוד של החרטה ואת התחרטת והסברת למה את חוזרת בך, הם יכולים להתיר. לעניין זה גם קרובים יכולים להתיר, לא כמו בית דין ששם דיינים לא יכולים לדון קרובים שלהם.
שאלה: הערכה עצמית: השאלה שלי קשורה לשידוכים ובעיקר על עצמי. אני כרגע בקשר עם אדם מקסים יירא שמיים בעל מידות, נפגשנו כבר 4 פעמים. אני מרגישה שאני לא אמיתית בקשר אני מרגישה פחיתות. אני מתחזקת אבל יש לי הערכה עצמית קצת נמוכה, אני חוששת ממה שאני אגיד שמא זה יישמע טיפשי, אני לא תמיד יודעת במה לשתף אותו, אני לא רוצה לעשות ממנו פסיכולוג ומצד שני גם רוצה שיקשיב לי כי בכל זאת מדובר פה על חתונה ובניית קשר נכון ביננו. אני משתדלת להתחזק כל הזמן ולהגיד לעצמי שברוך ה יש בי מידות טובות. אני מאוד אכפתית, סבלנית, קשובה לאחרים ויכולה אפילו להרגיש ולהבין את השני גם אם אף פעם לא חוויתי מה שהשני חווה,אני לא ממש יכולה להסביר אבל אני מרגישה מן פחד שמא הוא הוא יגלה כמה אני לא טובה (הרי לכל אדם יש חסרונות) ויפרד ממני. אני לא יודעת מאין זה נובע אבל אני מרגישה ככה האמת שתקופה ארוכה בחיי היו בי מידות רעות שב"ה אני מנסה להילחם בהם, כמו קנאה, למה לשניה יש ככה ולי אין? למה לה מצליח ולי לא? אבל כיום כאדם מאמין באמונה שלמה בה אני יודעת שכל אדם הגיע לעולם בכדי לתקן משהו והוא צריך לבוא בצורה הזו יפה מכוער, עשיר עני עם משפחה כזו אחים הללו וכו אבל כנראה עדיין היצר הרע מצליח להחיל בי רגשות מהסוג הזה. תוכל לומר לי איך להשתפר בכך ומה לעשות בינתיים עם הקשר שבו אני נמצאת? אשמח אם תענה בסבלנות על שאלתי,
תשובה: ממכתבך אני מבין שאת פוחדת להפסיד את הבחור הזה. בתוכך את רוצה בו. אבל הפחד להפסיד אותו הוא לא בריא, הוא משתק וגורם לך להגיב בצורה שאינה מבטאת את מה שאת באמת.ובסופו של דבר הוא יכול לגרום שתפסידי אותו בגלל שהוא ירגיש שלידו את לא מתנהגת בטבעיות. את צריכה להאמין בעצמך ולתת ביטוי למה שיש בך. את לא יותר רעה מאחרות. ובטח שיש בך הרבה דברים טובים. (ודרך אגב, לא רק את מקנאה - כל אדם מקנא, ולמרות שצריך לתקן את זה, זה לא הופך אותך ללא טובה). קשר כזה גם מוביל קשר לא סימטרי בו הוא נוהג כרצונו ואת עסוקה בלמלא את רצונו כדי לא לאבד אותו. זוגיות צריכה להיות שוויונית. ולכן את צריכה להשתחרר מן התחושה הזו ולהתנהג בטבעיות, בלי פחד ממה שהוא יחשוב עליך. מוטב שידע מי את באמת לפני שאתם מחליטים על נישואיכם. וחשוב לעקור את התחושה הזו כמה שיותר מהר, כדי שלא תתקבע בתוך מערכת הזוגיות שלכם התחושה שאת לא יכולה להיות מה שאת באמת לידו. והדרך האמיתית היא להיות שלמה עם עצמך. ככל שתשלימי עם עצמך יותר ותקבלי את עצמך כפי שאת, כך יהיה קל לך יותר להיות את עצמם באופן טבעי גם לידו.
שאלה: שאלות על התורה: השאלות ממש מציקות לי אשמח מאוד אם הרב יענה לי. 1.מדוע יש מצוות כמו : ניסוך המים, כיסוי ראש לאשה נשואה, שלא נכללות בתרי"ג מצוות? 2. הקב"ה אומר למשה אחרי מעמד הר סיני : "עלה אלי ההרה והיה שם ואתנה לך את לוחות האבן והתורה והמצוה אשר כתבתי להורותם". מלשון הפסוק יוצא שבמעמד עשרת הדיברות,משה רבינו היה בתחתית ההר או בדרכו לפסגה. האם כך הדבר? 3. אומרת הגמ : לוחות אלו עשרת הדברות, תורה זה מקרא, והמצוה זו משנה, אשר כתבתי אלו נביאים וכתובים, להרתם זה תלמוד. מלמד שכולם נתנו למשה מסיני". מה הכונה שהקב"ה לימד את משה נביאים וכתובים? מה הכונה שהקב"ה לימד את משה תלמוד? 4.א.כתוב בערובין את סדר לימוד התורה לעם ישראל. כיצד יתכן שקהל כל כך גדול של אנשים-שש מאות אלף, שמעו את דברי משה? הגמרא מתארת שגם אהרון, בניו של אהרון, ושבעים הזקנים לימדו את העם את התורה. כיצד קהל כל כך גדול שמע אותם? ב.מי לימד את הנשים תורה? 5.מדוע התורה מתארת מצב שבו משה רבינו לא יודע את ההלכה והוא נאלץ לשאול את הקב"ה? הרי הקב"ה בהר סיני לימד את משה את הפרטים של כל מצוה ומצוה! א.עונש מחלל שבת- מדוע התורה כותבת "ויניחו אותו במשמר כי לא פורש מה יעשה לו". ב.עונש המגדף-מדוע התורה כותבת "וינחוהו במשמר לפרוש להם על פי ה וידבר ה אל משה לאמר הוצא את המקלל."
תשובה: 1. תרי"ג מצוות הם עיקרי המצוות שכתובים בתורה. אולם לכל המצוות יש פרטי הלכות רבים, לא מונים את כל פרטי המצווה כמצוות נפרדות. ניסוך המים זה חלק ממצוות הקרבת קורבנות חג הסוכות. כמו שלא מונים כל פר כמצווה בפני עצמה למרות שמקריבים פרים רבים כך גם ניסוך המים. כך גם כיסוי ראש לאישה, זה חלק מהדאגה לכך שלא יהיה איסור של גילוי ערווה וכפי שכתוב לא תקרבו לגלות ערווה. גם אם זה לא כלול בלאו זה יש דברים שנלמדו בתורה שבעל פה שלא נכלול במנין המצוות. על כיסוי ראש כתוב שזו דת יהודית כלומר זו דרך הלבוש המסורתית של העם היהודי ויש להקפיד על הלבוש המסורתי. 2. בזמן אמירת עשרת הדברות משה היה על ראש ההר אולם לאחר עשרת הדברות משה יורד אל מחנה ישראל. ולמחרת הוא נקרא לעלות שוב למשך ארבעים יום כדי ללמוד את כל פרטי התורה מהקב"ה. 3. יש בכך מחלוקות מה בדיוק הכוונה. יש דעות שלמד משה את כל העקרונות שיש בתורה שבעל פה אולם יש דעות שהקב"ה גילה למשה גם מה שעתיד להיות באופן פרטני. אין לתמוה כיצד בשמים מלמדים את הדברים שנוגעים לעתיד ותלויים בבחירה חופשית. זה קשור לסוד שכתב רבי עקיבא, הכל צפוי והרשות נתונה. הכל צפוי בשמים והרשות נתונה בארץ. 4. א. ניתן לומר שהיה נס מיוחד ששמעו את הקול.ועיין בפירוש גור אריה  ויקרא יט, ב  שבכל התורה כולה לא היו חייבים כל ישראל לבוא ולשמוע. ויתכן שמשה לימד מספר פעמים. ומה שכתוב שמשה אמר רק ארבעה פעמים הכוונה היא שמבחינת השומעים נאמרו רק ארבעה פעמים. ב. משה לימד את כל ישראל, גם את הנשים דברים שנשים צריכות ללמוד. 5. לפי הדעה שהוזכרה לעיל, שמשה למד רק את כללים, אין שאלה. לפי הדעה שלמד גם את כל הפרטים צ"ל שפרט זה הקב"ה בכוונה השמיט כדי שהפרשה תתגלה בדרך אחרת לעם ישראל.
שאלה: מדוע מוסיפים בתפילת הדרך עוד עניינים?: מדוע בתפילת הדרך, אשר עניינה הוא לצאת ל ולחזור ל ולהינצל מפגעים רעים, מובאות גם בקשות שה ישלח ברכה במעשינו, ושנמצא חן בעיני הבריות ובעיני ה?
תשובה: משום שאדם כבר מתפלל והוא הרי נפגש אם אנשים בדרך   הוא מתפלל גם על כך. חלק מהתפילה הוא שהדרך הזאת תצליח. אדם הרי לא הולך סתם הוא הולך לאיזו מטרה, לכן התפילה היא שהשם ישמור אותו וגם יצליח את דרכו.
שאלה: מקום המזבח וקורבן פסח: ככל הידוע לי קורבן פסח דוחה טומאה, לכן בימינו אנחנו מחויבים להקריב את קורבן הפסח. לצערנו היום מדינת ישראל לא נותנת בכלל להתפלל בהר כך שהשאלה לא למעשה. אבל אם נניח שמדינת ישראל תתן לנו אישור: 1. האם אנחנו יכולים בכלל להקריב את קורבן פסח? 2. איך נדע את מקום המזבח? 3. האם יכול להיות שכדי לקיים את קורבן פסח יהיה מותר להכנס למקום קודש הקודשים כדי לחשב משם את המרחק מאבן השתיה ע"פ מסכת מידות כדי למצוא את מקום המזבח?
תשובה: יש כמה וכמה בעיות: מי יודע היום ענייני עבודה? מי למד סדר קדשים? אין לנו "משנה ברורה" על סדר קדשים. אמנם ה"חפץ חיים" חיבר ליקוטי הלכות על הש"ס, אבל לא הלכה למעשה. דברים אלה הם הלכתא למשיחא, צריך עוד להמתין. קודם שיתנו ליהודי לעלות להר הבית ולהתפלל. המדידות קיימות כבר. הרב גורן מדד, וכן רבנים חשובים נוספים שעסקו בזה. תכף אחר שחרור המקום כשהוא היה עדיין תוך כדי כיבוש, חיל ההנדסה מדדו במשך שבועיים.
שאלה: אטמי אוזניים בשבת: מעולם לא חשבתי שיש בעיה להשתמש באטמי אוזניים בשבת, אלא שלאחרונה נתקלתי בהלכה הבאה בספר שמירת שבת כהלכתה א, פרק יד, לט: "הפקקים שקלי השינה מכניסים לאזניים כדי למנוע הפרעות בשעת שינתם, אסור להשתמש בהם בשבת ויו"ט, כיוון שמורחים את הפקקים לכל שטח נקב האוזן ויש בכל משום איסור ממרח, אך מותר לשים באוזנים פתילות צמר גפן, אם הם מוכנות לכך מבעוד יום". אטמי אוזניים זה מצרך מאוד נחוץ עבורי, במיוחד בשבתות. אני משתמשת באטמים מספוג. כשלתי מלהבין, איזו מלאכת ממרח נעשת בעניין זה ולא הבנתי את ההלכה. האם היא מתייחסת לסוג של פקקים אחרים, האם מותר להשתמש בפקקים בהם אני משתמשת (ספוג) בשבת?
תשובה: הבעיה אינה האטמים אלא מריחתם בחומר שומני סמיך, המריחה היא שאסורה. אם לא מורחים אותם או שמורחים בשמן דליל לא סמיך - מותר.
שאלה: הריון ולידה: אני בעז"ה צריכה ללדת בחודש הקרוב ורציתי לשאול מה קורה במצב של לידה בשבת. 1. אנו גרים בישוב בשומרון, כך שהאפשרויות הם או נסיעה באוטו או אמבולנס (אם הוא פנוי). מה עדיף? ואם עדיף אמבולנס, האם מותר לבעלי להצטרף אלי באמבולנס על מנת שלא אהיה לבד? 2. מאימתי אני אסורה לבעלי? שמעתי שיש דעות האומרות מפתיחה של 4 אך כיצד אדע זאת לפני שאגיע לבית החולים? ואם אצטרך עזרה להגיע לאוטו כאשר עוד נהיה בבית? 3. אם אין ברירה וניסע ברכב פרטי ישנה אפשרות שבעלי יתלווה אלי יחד עם הנהג שיכול להיות אבי אמי? כיוון שהנהג יצטרך להחנות את הרכב ועניין זה יקח זמן אם אצטרך לחכות ואם יהיה איתי מלווה אוכל מיד לעלות איתו. (יש לציין שמדובר בלידת תאומים- לידה ראשונה)
תשובה: ברכתי שיהיה בשעה טובה אפשר לנסוע ברכב פרטי אם יש צורך אמיתי שגם הבעל יסע וגם נהג מותר כלומר אם מרגישים שהלידה קרובה או אפילו ספק. אם נוסעים באמבולנס אין היתר לבעל להצטרף אלא אם כן היולדת לא מסתדרת בלעדיו. אין האשה נאסרת אלא אם יצא דם או מים מעורבים בדם או יש פתיחה שיודעים עליה שהאחות זיהתה פתיחה כזו שאוסרת ואם לא יודעים בחזקת שלא נאסרה.
שאלה: כפיה דתית במשנתו של הרב צבי יהודה: לקראת יום השנה לפטירתו של הרצי"ה זצוק"ל בי"ד אדר יש לי שאלה: בתור אחד מוותיקי תלמידיו של הרצי"ה זצוק"ל, מה דעתו של הרב על כפיה דתית? הבנתי שהדעה המקובלת היא בעד כפיה דתית וגם אני קיבלתי כמה שיעורים למה זה נכון, השאלה הנשאלת היא למה הרצי"ה היה נגד? שמעתי שהוא הצטרף לזמן מה לליגה נגד כפיה דתית.
תשובה: לא זכור לי הפרט הזה לגבי הרב צבי יהודה. אולי תשאל תלמידים שהיו אז בישיבה, כי אני עזבתי את הישיבה עוד לפני מלחמת ששת הימים. לגבי כפייה דתית, הרי אי אפשר לכוף מישהו להאמין במה שהוא לא מאמין. על אמונה אי אפשר לכוף, הרב זצ"ל כותב זאת באגרות. צריכים להשפיע, להסביר לאנשים שיאמינו בבורא עולם, יאמינו בבחירת עם ישראל, יאמינו בתורה, יאמינו שארץ ישראל שייכת לעם ישראל. צריכים על ידי השפעה, לא כמו הקומוניסטים שרצו לכוף השקפה. אי אפשר לכוף דבר כזה. יש דברים שאנחנו יכולים למנוע, יש כלל בכל התורה כולה "לאפרושי מאיסורא", מה שאנחנו יכולים להפריש אנשים מאיסור אנחנו צריכים לעשות, ומה שאנחנו לא יכולים אנחנו אנוסים. בנושאים כמו תחבורה ציבורית בשבת, אם יש יכולת בימינו צריך למנוע זאת.
שאלה: דיני קימה לפני שיבה בבית המדרש: אני לומד בכולל ונכנסים לא מעט מבוגרים שמעיקר הדין צריך לעמוד לפניהם אך עצם הקימה על ידי הרבה תלמידים כל פעם מהווה הפרעה בלימוד ובריכוז. האם תלמוד תורה לא עדיף מקימה לפני שיבה אשר גורמת להפרעה גם לרב וגם לתלמידים או שנאמר לשימושה הוא לימודה?
תשובה: באמצע הלימוד אין חובה לעמוד.
שאלה: קניית OFFICE ממבצע של משרד החינוך: בכלליות: האם תנאי שימוש של תוכנה מסויימת מחייבים מבחינה הלכתית או שהאם ניתן לומר שיוצרי התוכנה פשוט יוצרים תנאים דרקונים כדי להפחיד אנשים שלא ימכרו רשיונות או בשביל תביעות? בפרטי: התנאי שימוש לקניית תוכנת OFFICE - אופיס על ידי המבצע הם כאלו: 1) לכל מורה מותר לקנות אך ורק רשיון אחד למחשב אחד אישי שלו. 2) כאשר המורה מפסיק לעבוד במשרד החינוך עליו להפסיק את השימוש ברשיון זה. שאלתי היא כזאת: 1) האם מותר לי להקנות למורה את מחשבי האישי ושהוא יתקין את הרשיון שקנה במחשב, ואחר כך להקנות לי בחזרה את המחשב עם הרשיון? 2) האם מותר לי לקנות פעמיים את התוכנה על אותו שם של מורה, למרות שהתנאי שימוש מורים שמותר רק פעם אחת? 3) האם מותר לי להשתמש באותו רשיון על כמה מחשבים אישיים, למרות שהתנאי שימוש מורים שמותר רק על מחשב אחד? 4) האם כאשר מורה עוזב את מערכת החינוך באמת חייב להפסיק את השימוש בתוכנה?
תשובה: בהנחה שהתנאים הם כפי שציינת אכן מותר לחברה לשייר בקניינה ( א"צ להיכנס כאן לשאלה האם זהו תנאי בקניין או שיור) ולכן: א. לא ניתן להקנות לך את התוכנה בדרך זו. ב. אין לרכוש פעמיים אותה תוכנה אם זה נגד התנאים. ג. לא ניתן להשתמש באותו רשיון למספר מחשבים. ד. יש להפסיק את השימוש עם סיום העבודה. הרב ישראל גנץ.
שאלה: סמיכות ברכת הנהנין לתפילת הדרך: שמעתי שראוי להצמיד את תפילת הדרך לברכה כלשהי. למשל, אם אני מברך שהכל על מים - הרי נוצר הפסק בין ברכת שהכל לתפילת הדרך ע"י שתיית המים. האם זה עדיין נחשב 2 ברכות סמוכות זו לזו?
תשובה: נוהגים להסמיך את תפילת הדרך לברכה משום שהיא לא פותחת בברוך. אדם יכול לעשות כך: כשיוצא מן הישוב ישתה מים בכמות של רביעית שהיא 86 סמ"ק, יברך ברכה אחרונה "בורא נפשות" ותכף יאמר את תפילת הדרך. אפשר לעשות כן גם עם ברכה אחרונה על תפוח או כל ברכה שצריך לברך.
שאלה: עונת המעשרות: מהי עונת מעשרות? מהם הקריטריונים שקובעים את עונת המעשרות, האם רק תקופה בשנה או שיש עוד קריטריונים?
תשובה: עונת המעשרות הוא זמן שהפרי מתחיל להתחייב במעשרות, עדיין איננו בשיא הבשלתו אבל כבר יש חיוב של מעשרות עליו. לפרוט ולהסבר עליו עיין ברמב"ם הל' מעשר פ"ב ה"ה. זמן זה הוא בהבשלת הפרי, וכעת דנים לפי המקרים והמצאויות אימתי הגיע הפרי לשלב עונת המעשרות, לפני ט"ו בשבט או לא, אבל יסוד עונת המעשרות הוא גודל והבשלת הפרי. בברכת התורה והארץ הרב יהודה הלוי עמיחי